EkBass/fiwiki-20250220-pages-articles huggingface dataset:
Pandapolitiikka

pienoiskuva|Bei Bei -niminen isopanda, jonka Yhdysvallat sai lahjaksi Kiinalta. Pandapolitiikka tai pandadiplomatia tarkoittaa Kiinan diplomatiakeinoa, jossa se antaa lahjaksi tai vuokraa toiselle maalle isopandan kiitoksena hyvistä suhteista ja arvostuksena vieraan maan taloudellisesta tai teknisestä osaamisesta. Pandapolitiikan kohdemaat ovat lisäksi saaneet merkittäviä investointisopimuksia Kiinan kanssa. Pandojen lahjoittaminen tai vuokraaminen ovat juurtuneet Kiinan ulkopolitiikkaan jo Mao Zedongin valtakaudelta lähtien parantaakseen suhteitaan liittolaisiinsa. Aluksi Kiina lahjoitti pandoja, mutta Deng Xiaopingin aikakautena kapitalismin rantautuessa maa alkoi vuokraamaan niitä. Eläintarhat eivät myy tai osta eläimiä toisilleen, paitsi poikkeuksellisissa tapauksissa, koska rahan liikkumisessa on se vaara, että rahaa päätyisi laittomille eläinkauppiaille. Sen sijaan eläintarhat vaihtavat eläimiä keskenään. Pandojen vuokrausesta sen sijaan tehdään sopimus, jossa vuokrat liikkuvat melkein miljoonan dollarin molemmin puolin. Mikäli pandat saavat poikasen, lankeaa eläintarhalle kertaluontoinen 400 000 dollarin maksu. == Pandapolitiikka ja Suomi == Suomi on myös ollut pandapolitiikan kohteena, ja viimeksi pandoja on saapunut Suomeen tammikuussa 2018. Saapuneet pandat ovat nimeltään Hua Bao (Pyry) ja Jin BaoBao (Lumi), ja ne tulivat Suomeen 15 vuoden sopimuksella, jonka arvo on arvioiden mukaan vähintään 12 miljoonaa euroa. Pandojen saapuminen sovittiin tasavallan presidentti Sauli Niinistön ja Kiinan presidentin Xi Jinpingin välisessä tapaamisessa huhtikuussa 2017. Tapaamista kritisoitiin laajasti, koska koettiin, että se keskittyy liikaa pandoihin eikä poliittisesti merkittäviin asioihin kuten Kiinan ihmisoikeustilanteeseen. Niinistö kuitenkin vakuutti jälkeenpäin, että tapaamisessa keskusteltiin enemmän ihmisoikeuksista kuin pandoista. == Kritiikkiä == Monet ovat pitäneet Kiinan pandapolitiikkaa halpana ja räikeänä tapana ”parantaa” suhteita muihin maihin näyttämällä maan olevan söpö ja pörröinen kaikkien ihmisoikeusrikkomusten keskellä. Lisäksi sen väitetään olevan Kiinan imperialismia, sillä väittämän mukaan maa, joka hyväksyy pandalahjan, hyväksyy myös Kiinan omalla maaperällään. On myös ollut teorioita siitä, että Kiina käyttää pandoja vain pelkkänä lainausbisneksenä ja niihin liittyvä diplomatia on lumetta. == Lähteet == == Aiheesta muualla == Luokka:Kiinan ulkopolitiikka
Luettelo Angelina Jolien saamista palkinnoista ja ehdokkuuksista

Tämä on luettelo Angelina Jolien saamista palkinnoista ja ehdokkuuksista. == Elokuva-, televisio- ja teatteripalkinnot == === Oscar-palkinnot === Vuosi Kategoria Elokuva Tulos Lähde 1999 Paras naissivuosa Vuosi nuoruudestani 2008 Paras naispääosa Changeling – vaihdokas === Golden Globe -palkinnot === Vuosi Kategoria Elokuva Tulos Lähde 1997 Paras naissivuosa sarjassa, minisarjassa tai televisioelokuvassa George Wallace 1998 Paras naispääosa minisarjassa tai televisioelokuvassa Gia – kauneuden kirous 1999 Paras naissivuosa Vuosi nuoruudestani 2007 Paras naispääosa draamaelokuvassa A Mighty Heart – taipumaton 2008 Paras naispääosa draamaelokuvassa Changeling – vaihdokas 2010 Paras naispääosa musikaali- tai komediaelokuvassa The Tourist 2011 Paras vieraskielinen elokuva In the Land of Blood and Honey 2017 Paras vieraskielinen elokuva Ensin he tappoivat isäni === Bafta-palkinnot === Vuosi Kategoria Elokuva Tulos Lähde 2008 Paras naispääosa Changeling – vaihdokas 2017 Paras vieraskielinen elokuva Ensin he tappoivat isäni === Screen Actors Guild -palkinnot === Vuosi Kategoria Elokuva Tulos Lähde 1998 Paras naisnäyttelijä televisioelokuvassa tai minisarjassa Gia – kauneuden kirous 1999 Paras naissivuosa Vuosi nuoruudestani 2007 Paras naispääosa A Mighty Heart – taipumaton 2008 Paras naispääosa Changeling – vaihdokas === Critics’ Choice -palkinnot === Vuosi Kategoria Elokuva Tulos Lähde 1999 Paras naissivuosa Vuosi nuoruudestani 2007 Paras naispääosa A Mighty Heart – taipumaton 2008 Paras naispääosa Changeling – vaihdokas 2014 Paras ohjaus Murtumaton 2014 Paras elokuva Murtumaton 2017 Paras vieraskielinen elokuva Ensin he tappoivat isäni === Primetime Emmy -palkinnot === Vuosi Kategoria Elokuva Tulos Lähde 1997 Paras naissivuosa minisarjassa tai televisioelokuvassa George Wallace 1998 Paras naispääosa minisarjassa tai televisioelokuvassa Gia – kauneuden kirous === Tony-palkinnot === Vuosi Kategoria Tuotanto Tulos Lähde 2024 Paras musikaali The Outsiders == Palkintoja humanitaarisesta työstä == * Global Humanitarian Action -palkinto (2005) * Vapauden palkinto (2007) * Jean Hersholtin humanitaarinen palkinto (2013) * kuningatar Elisabet II aateloi Jolien kunnia-Dameksi, jolloin hän sai Order of St Michael and St George -kunniaritarikunnan kunniaritarikomentajan (Honorary Dame Commander of the Order of St Michael and St George eli DCMG) arvonimen ja -merkin (2014) == Katso myös == * Angelina Jolien filmografia == Lähteet == == Aiheesta muualla == * Luokka:Luettelot näyttelijöistä
Ulefone

Ulefone on kiinalainen, vuonna 2015 rekisteröity kannettavien tietokoneiden ja puhelinlaitteiden tuotemerkki. Tuotemerkin omistaa yksityinen Shenzhen Gotron Electronic Co., Ltd -niminen yritys. Se on alle 300 henkeä työllistävä, vuonna 2006 perustettu kiinalainen elektroniikkayhtiö, jonka kotipaikka on Shenzhen ja jonka vuotuinen liikevaihto on suuruusluokkaa 100-250 miljoonaa Yhdysvaltain dollaria. Ulefone-tuotemerkillä valmistetaan Android- käyttöjärjestelmällä varustettuja Armor- ja Armor X-sarjan iskun- ja vedenkestäviä (IP69K ja IP68) älypuhelimia, Note-sarjan älypuhelimia, sekä älykelloja ja tabletteja. Ulefonen "kovaan käyttöön" markkinoituihin puhelinmalleihin kuuluvat tai ovat kuuluneet muun muassa Ulefone Armor 6E, Ulefone Armor 7, Ulefone Armor 8/X8, Ulefone Armor 9E, Ulefone Armor 11/11T, Ulefone Armor 12, Ulefone Armor 13. Esimerkiksi Armor 8 Pro -mallin arvioidaan olevan kestävä ja keskihintainen vedenpitävä älypuhelin, joka ei kuitenkaan sovellu hyvin pelaamiseen eikä valokuvaamiseen. Arvion mukaan valmistaja ei ole sitoutunut toimittamaan säännöllisiä käyttöjärjestelmäpäivityksiä laitteeseen. == Lähteet == == Aiheesta muualla == * Viralliset kotisivut * Suomalaisen maahantuojan kotisivut Luokka:Kiinalaiset elektroniikkayhtiöt Luokka:Matkapuhelinvalmistajat Luokka:Tietotekniikan tuotemerkit
Dil Dhadakne Do

Dil Dhadakne Do (suom. ”Anna sydämen lyödä”) on vuonna 2015 ensi-iltansa saanut intialainen hindinkielinen draamakomediaelokuva, jonka on ohjannut Zoya Akhtar. Pääosia näyttelevät Anil Kapoor, Shefali Shah, Priyanka Chopra, Ranveer Singh, Anushka Sharma ja Farhan Akhtar. Elokuva kertoo Mehran perheestä, joka lähtee risteilylle juhlimaan vanhempien 30. hääpäivää. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2015 intialaiset elokuvat Luokka:Hindinkieliset elokuvat Luokka:Intialaiset draamakomediaelokuvat Luokka:Zoya Akhtarin ohjaamat elokuvat Luokka:Elokuvat merenkulusta
Tunturilupot

Tunturilupot (Gowardia) on karpeiden (Parmeliaceae) heimoon kuuluva jäkäläsuku, joka syntyi, kun kaksi lajia erotettiin siihen viherluppojen (Alectoria) suvusta niiden erilaisen rakenteen, kemiallisen koostumuksen ja DNA:n takia. Sen tieteellinen nimi Gowardia kunnioittaa kanadalaista jäkälätutkija Trevor Gowardia. Lajeista toinen, tunturiluppo (G. nigricans) kasvaa myös Suomessa. == Tuntomerkit == Tunturilupot ovat pensasmaisesti ja pystysti kasvavia, harittavia tai alustanmuotoisia jäkäliä, joiden rangat ovat liereitä tai litteitä. Ne ovat yleensä 3–13 senttimetrin mittaisia. Tunturiluppojen sekovarsi on tavallisesti väriltään harmaa tai musta, usein molempia. Tunturilupoilla ei ole isidioita ja niillä soraalit ovat hyvin harvinaisia. Valehuokosten määrä vaihtelee ja yleensä ne ovat pitkiä, valkoisia ja alle puolen millimetrin mittaisia. Kotelomaljojen väri vaihtelee keltaruskeasta vaaleanpunaruskeaan ja ne ovat lekanoroideja. Itiöt ovat yksisoluisia. == Elinympäristö == Tunturiluppoja kasvaa eniten maassa. Niiden fotobionttina toimivat Trebouxia-viherlevät. == Lähteet == == Aiheesta muualla == * Laji.fi: Tunturilupot (Gowardia) * UniProt: Taxonomy - Gowardia * Global Biodiversity Information Facility (GBIF): Gowardia Luokka:Karpeet
Kirsi Lehto

Kirsi Lehto (o.s. Korhonen, s. 19. maaliskuuta 1956 Vesanto) on molekulaarisen kasvibiologian yliopisto-opettaja ja dosentti Turun yliopiston Luonnontieteiden ja tekniikan tiedekunnassa. Lehdon tutkimuskohteita ovat muun muassa kasvivirologia ja molekyylibiologia. Lehto on myös yksi Suomen johtavia astrobiologeja yhdessä puolisonsa Harry Lehdon kanssa. He ovat kirjoittaneet astrobiologia-aiheista blogia yhdessä vuodesta 2013 asti Ursan ry:n julkaisemassa Tähdet ja avaruus -lehdessä. Lehto suoritti maatalous- ja metsätieteiden maisterin tutkinnon Helsingin yliopistosta vuonna 1981. Väitöskirjansa Lehto teki University of California Riversidessa kasvipatologian laitoksella vuonna 1989. Kirsi Lehto edustaa Turun yliopistoa Euroopan astrobiologian instituutissa sekä on Euroopan astrobiologien verkoston EANA:n jäsen. Kirsi Lehdon kirjoittama Astrobiologia. Elämän edellytyksiä etsimässä -kirja sai vuoden 2019 Vuoden tiedekirja -palkinnon. Lehto on kirjoittanut myös muita yleistajuisia artikkeleita ja oppikirjoja sekä ollut mukana Ylen TiedeYkkönen Extran Astrobiologiaa ja Astrobiologiaa 2 -podcasteissa. Lisäksi hän on esiintynyt Yle TV1:n Esko Valtaojan isännöimässä keskusteluohjelmassa ”5 kulmaa kosmologiaan”. Lehto on puolisonsa kanssa ollut ideoimassa ja toteuttamassa 14 km pituista Aikavaellus-vaellusreittiä Kaarinasta Turkuun, joka kuvaa maailmankaikkeuden historiaa alkuräjähdyksestä nykypäivään. Kirsi Lehto on kirjoittanut myös kolme runokirjaa. ==Lähteet== Luokka:Vuonna 1956 syntyneet Luokka:Elävät henkilöt Luokka:Suomalaiset tietokirjailijat Luokka:Suomalaiset bloginpitäjät Luokka:Suomalaiset virologit
Kirby’s Dream Land 3

Kirby's Dream Land 3 on HAL Laboratoryn kehittämä ja Nintendon julkaisema tasohyppelypeli, joka julkaistiin Super Nintendo Entertainment System -konsolille vuonna . Peli kuuluu Kirby-sarjaan. Peliä ei julkaistu aluksi Euroopassa konversio-ongelmien vuoksi. Peli julkaistiin Wiin Virtual Console -palveluun vuonna 2009. Pelin edeltäjä on Kirby’s Dream Land 2. ==Lähteet== == Aiheesta muualla == * Luokka:Vuoden 1997 videopelit Luokka:Super Nintendo Entertainment System -pelit Luokka:Kirby-pelit
Hjalmar Edgren

August Hjalmar Edgren (1840–1903) oli ruotsalainen kielentutkija ja runoilija. Edgren astui nuorena ylioppilaana sotapalvelukseen ja kunnostautui upseerina Yhdysvaltojen sisällissodassa 1862–1863. Erottuaan 1870 sotapalveluksesta hän matkusti uudestaan Yhdysvaltoihin harjoittamaan kielitieteellisiä opintoja, väitteli filosofian tohtoriksi ja vaikutti sitten 1876–1901 yliopistonopettajana, ensin dosenttina sitten professorina, vuorotellen Yhdysvalloissa ja Ruotsissa. Hänet valittiin 1901 Ruotsin akatemian Nobel- instituutin jäseneksi.Edgren. 1. August Hjalmar, Tietosanakirja osa 2, palsta 497, Tietosanakirja Osakeyhtiö 1909Edgren, August Hjalmar, Svenskt biografiskt handlexikon I:267 Edgrenin kielitieteelliset tutkimukset ovat kosketelleet pääasiassa sanskritin kieltä (esimerkiksi Sanskritspråkets formlära, 1883) ja vertailevaa kielitiedettä (esimerkiksi Jämförande grammatik; omfattande sanskrit, grekiska, latin och gotiska I, 1893). Lisäksi hän on julkaissut runsaasti pienempiä tutkielmia, sanakirjoja ja kielioppeja. Edgren oli levoton, suorastaan seikkailuhaluinen luonne, minkä osoittaa hänen vaiheikas elämänsäkin. Samalla hän oli terävä tiedemies, innostunut opettaja ja etevä hallintomies. Lisäksi hän on julkaissut syvämietteisiä runoja. Hänen aatelyriikastaan kuvastuu kaunis surunvoittoinen maailmankatsomus. Hänen runoteoksiaan ovat muun muassa Dikter i original och öfversättning, 1884; Blåklint, 1894, Brustna återljud, 1904. == Lähteet == ==Aiheesta muualla== Luokka:Ruotsalaiset kielitieteilijät Luokka:Ruotsalaiset runoilijat Luokka:Ruotsalaiset professorit Luokka:Vuonna 1840 syntyneet Luokka:Vuonna 1903 kuolleet
Edward Perronet

Edward Perronet (1726 Sundridge, Kent, Englanti – 2. tammikuuta 1792 Canterbury) oli englantilainen pappi, virsirunoilija ja metodismin perustajien John ja Charles Wesleyn läheinen työtoveri. == Elämänvaiheet ja työ == Perronet oli ranskalaisen hugenottiperheen jälkeläinen. Perhe oli joutunut pakenemaan Ranskasta ensin Sveitsiin ja myöhemmin Englantiin. Edwardin isä toimi anglikaanisen kirkon pappina ja lukeutui anglikaanisen kirkon evankelikaaliseen liikkeeseen, joka oli saanut vaikutteita Wesleyn veljeksiltä ja George Whitefieldiltä. Sekä Edward että hänen isänsä tunsivat metodismin perustajat Wesleyn veljekset hyvin ja Edward liittyi heihin matkasaarnaajana. Hän hyökkäsi Englannin kirkossa esiintyneisiin väärinkäytöksiin satiirissa. Charles Wesley ei hyväksynyt sitä, ja hänen kirjansa kiellettiin. Vuoteen 1771 mennessä Perronet oli jättänyt sekä Englannin kirkon että metodistikirkon ja liittyi metodistiseen, mutta kalvinistisempaan vapaakirkkoon. Hän jatkoi voimakasta kritiikkiään Englannin kirkkoa kohtaan ja lopulta hänestä tuli pienen kongregationalistisen seurakunnan pastori Canterburyssä. Kaikesta huolimatta hänet haudattiin Canterburyn katedraaliin. Hän kirjoitti kolme runokokoelmaa ja useita lauluja, mutta yksi niistä on jäänyt elämään "All hail the power of Jesus' name". Se julkaistiin The Gospel Magazine -lehdessä 1779 yksisäkeistöisenä ja 1780 kahdeksansäkeistöisenä otsikolla ”On the Resurrection, The Lord is King”. Se on tullut suosituksi virreksi englanninkielisessä maailmassa kirkkokunnasta riippumatta. Virttä lauletaan Englannissa yleisimmin William Shrubsolen, lontoolaisen Spafield's Chapel -kappelin urkurin sävelmällä ”Miles Lane”. Perronetin laulu "All hail the Power" suomenkielisissä virsi- ja laulukirjoissa Ruotsin kirkon virsikirja * 14 Jo, enkeljoukko, kiiruhda (ruots. Erik Nyström 1893, suom. Pekka Kivekäs 1996, säv. William Shrubsole 1779) Hengellinen laulukirja * 118 Sä laula, joukko enkelten Hengellisiä lauluja ja virsiä * 332 Sä laula, joukko enkelten (suom. Hilja Haahti 1903, säv. William Shrubsole 1779) Seurakunta laulaa * 181 On voimaa Jeesus-nimessä (suom. Joel Niininen 1988, säv. Johann Grüger 1653) == Lähteet == Luokka:Evankelistat Luokka:Englantilaiset virsirunoilijat Luokka:Brittiläiset papit Luokka:Vuonna 1726 syntyneet Luokka:Vuonna 1792 kuolleet
Grenchen

Grenchen on kaupunki Luoteis-Sveitsissä Solothurnin kantonissa. Siellä on runsaat 17 000 asukasta. == Sijainti == Grenchen sijaitsee Aarejoen pohjoispuolella, joen laaksossa, ja Juravuorten kaakkoisrinteellä runsaat 10 kilometriä Biel/Biennestä koilliseen ja kymmenkunta kilometriä Solothurnin kaupungista länteen. == Liikenne == Moottoritie A5 Bielistä Solothurnin suuntaan kulkee Grenchenin kautta. SBB:n rautatieyhteys Bielistä Solothurniin kulkee kaupungin kautta. Myös BLS:n rautatieyhteys Lengnausta Grenchenbergin tunnelin kautta Juran kantonin Moutieriin kulkee Grenchenin kautta. == Talous == Grenchen on tunnettu kelloteollisuuskaupunki. Se on monen kellonvalmistajan kotipaikka. Näitä ovat muun muassa Breitling, Certina, ETA, Eterna ja Titoni. == Lähteet == * === Viitteet === == Aiheesta muualla == * Luokka:Grenchen
Jülich

Jülich on kaupunki Nordrhein-Westfalenin osavaltiossa, läntisessä Saksassa. Se sijaitsee Rur-joen varrella Dürenin piirikunnassa. Vuoden 2022 lopussa Jülichin asukasluku oli 33 158. Jülich tunnetaan kaupungissa sijaitsevasta Jülichin tutkimuskeskuksesta (, perustettu 1956) sekä Aachenin ammattikorkeakoulun sivukampuksesta. Tärkeimpiä nähtävyyksiä ovat noitatornina (Hexenturm) tunnettu vanha kaupunginportti, joka on jäänne keskiaikaisista linnotteista, sekä Napoleonin sotien aikainen linnoitettu sillanpääasema ja renessanssilinnoitteet. == Maantiede == Jülich sijaitsee Rur-joen varrella Dürenin piirikunnan pohjoisosassa. Sen naapurikuntia ja -kaupunkeja ovat pohjoisessa Linnich ja Titz, idässä Niederzier, etelässä Inden ja lännessä Aldenhoven. Jülichin pinta-ala on 90,4 neliökilometriä, korkein kohta 110 metriä ja matalin kohta 70 metriä. Jülichiin kuuluu ydinkeskustan lisäksi 15 kaupunginosaa. Ydinkeskustassa on noin 18 000 asukasta. == Historia == Ensimmäiset maininnat Jülichista ovat roomalaisajoilta nimellä Juliacum, jolloin se oli Rurin laakson halki kulkevan tien varressa. Frankkilaisvaltakunnan aikana siitä tuli paikallisesti merkittävä keskus ja kreivikunta sekä myöhemmin keskiajalla herttuakunta. Jülich sai kaupunkioikeudet noin vuonna 1234. Kun herttuallinen suku sammui vuonna 1609, seurasi perimyssota. Kolmikymmenvuotisen sodan aikana Ambrogio Spinola kaappasi Jülichin 1622 viisikuukautisen piirityksen jälkeen, ja siitä tuli osa espanjalaista tietä. Kaupungin hallinta siirtyi myöhemmin Pfalz-Neuburgin herttuakunnalle, sitten Pfalzin vaaliruhtinaskunnalle (1685) ja Baijerille (1777). Vuosina 1794–1814 Jülich kuului Ranskalle Juliersin nimellä. Vuoden 1815 jälkeen kaupunki siirtyi Preussin hallintaan. Rautatieyhteys kaupunkiin saatiin 1873. Toisessa maailmansodassa 16. marraskuuta 1944 liittoutuneiden pommitus tuhosi Jülichin lähes kokonaan, koska kaupunkia pidettiin esteenä Reininmaan miehittämiselle. Kaupungissa käytiin ankaria taisteluita, kunnes liittoutuneet onnistuivat ylittämään Rurin 23. helmikuuta 1945. Sodan jälkeen Jülich tuli osaksi uutta Nordrhein-Westfalenin osavaltiota. Kaupungin keskusta jälleenrakennettiin 1949–1956 vanhan renessanssiasemakaavan mukaan. Kaupungin ympäristössä on useita laaja-alaisia avokaivoksia, joista on vuosikymmeniä louhittu ligniittiä eli ruskohiiltä. == Lähteet == == Aiheesta muualla == * Jülichin kaupungin viralliset sivut * Forschungszentrum Jülichin viralliset sivut Luokka:Nordrhein-Westfalenin kunnat Luokka:Saksan kaupungit
Anindo Chatterjee

thumb|right|Anindo Chatterjee Anindo Chatterjee (s. 1954) on intialainen tablansoittaja.Artist Profiles: Anindo Chatterjee World Music Central Hän edustaa Farrukhabadin gharanaa eli koulukuntaa.Anindo Chatterjee AllMusic Chatterjee sai neljävuotiaana sukulaiseltaan, sitaristi Biswanath Chatterjeelta rohkaisua tablansoittoon. Viisivuotiaana hän esiintyi All India Radiossa sen nuorimpana artistina. Samassa iässä hän aloitti musiikkiopintonsa Afaq Hussain Khanin johdolla. Kolmenkymmenen vuoden ajan hänen gurunaan oli Jnan Prakash Ghosh. 17-vuotiaana Chatterjee voitti All India Radion kilpailun ja sai Intian presidentiltä vuoden parhaan nuoren tablansoittajan tunnustuksen. Vuonna 1975 hän aloitti kansainvälisen esiintymisen sitaristi Nikhil Banerjeen kanssa. Sittemmin hän on esiintynyt eri puolilla maailmaa sekä solistina että säestäjänä. Hän on tehnyt yhteistyötä muiden muassa Nikhil Banerjeen, Budhaditya Mukherjeen, Rais Khanin, Buddhadev Das Guptan, Ali Akbar Khanin, Hariprasad Chaurasian, Shivkumar Sharman, Mallikarjun Mansurin ja Gangubai Hangalin kanssa. Vuonna 1990 hän esiintyi ensimmäisenä tablansoittajana Britannian alahuoneessa. Chatterjee sai vuonna 2002 Sangeet Natak Akademin palkinnon.Anindo Chatterjee New Music USA Chatterjee on omaksunut moderneja vapauksia ja yhdistellyt eri gharanoiden vaikutteita. Hän on työskennellyt myös opettajana, tutkijana ja tablanvalmistajana.Pandit Anindo Chatterjee Darbar Hänen oma poikansa Anubrata Chatterjee on kuulunut hänen oppilaisiinsa. == Lähteet == Luokka:Intialaiset rumpalit Luokka:Tablansoittajat Luokka:Vuonna 1954 syntyneet Luokka:Elävät henkilöt
Edinburgh Review

Edinburgh Review oli brittiläinen neljästi vuodessa 1802–1929 ilmestynyt aikakauskirjaThe Edinburgh Review, Britannica.com, viitattu 19.3.2020. Se perustettiin Edinburghissa, mutta se siirtyi sittemmin Lontooseen. Sekä kirjallisessa että valtiollisessa suhteessa sen vaikutus oli suurempi kuin minkään muun englantilaisen aikakauskirjan. Sen varsinainen loistoaika oli 1800-luvun alkupuolella ja keskivaiheilla, jolloin sen avustajina olivat muun muassa Sydney Smith, Henry Brougham, Thomas Robert Malthus, Thomas Babington Macaulay ja John Stuart Mill. Valtiollisissa kysymyksissä se ajoi Whig- puolueen mielipiteitä, sittemmin vapaamielisten unionistien kantaa.Edinburgh Review, Tietosanakirja osa 2, palsta 499, Tietosanakirja Osakeyhtiö 1909 Samannimisiä lehtiä on kolme muutakin, joista yksi ilmestyy edelleen. ==Lähteet== Luokka:Lakkautetut lehdet Luokka:Brittiläiset aikakauslehdet
Georges Eekhoud

Georges Eekhoud (1854–1927Georges Eekhoud, Britannica.com, viitattu 19.3.2020 ) oli belgialainen kirjailija. Hän oli flaamilaista syntyperää mutta sai alkukasvatuksensa ranskan kielellä. Eekhoudin esikoiskokoelma on "Myrtes et cyprès" (1876) ja seuraava "Zigzags poétiques" (1877), joissa hän esiintyy täydellisenä romantikkona. Eekhoud julkaisi vuonna 1883 ensimmäisen laajahkon novellinsa "Kees Dorik", jota seurasivat novellikokoelma Kermesses (1885), romaanit Les milices de Saint-François (1886), La nouvelle Carthage ja Les fusillés de Malines (1891), Faneuse d’amour (1900). Näissä teoksissa ilmenee flaamilainen henki ja realistinen maalaisväestön kuvaus, mitkä seikat asettivat hänet ranskan kielellä kirjoittavien nuorten belgialaisten kirjailijoiden eturiviin. Yhdessä Max Wallerin (Maurice Warlomont’in) kanssa hän perusti aikakauskirjan La Jeune Belgique. Hän sai 1893 kunniapalkinnon ansioistaan ranskankielisen kirjallisuuden alalla.Eekhoud, Georges, Tietosanakirja osa 2, Tietosanakirja-osakeyhtiö 1909 == Lähteet == ==Aiheesta muualla== * Charlotte Lilius : Belgialaisia kirjailijoita. Georges Eekhoud (1854-1927). Kirjallinen kapinasielu, Helsingin Sanomat Viikkoliite, 07.05.1933, nro 19, s. 3, Kansalliskirjaston digitaaliset aineistot Luokka:Belgialaiset kirjailijat Luokka:Ranskankieliset kirjailijat Luokka:Vuonna 1854 syntyneet Luokka:Vuonna 1927 kuolleet
Tallium(III)oksidi

Tallium(III)oksidi (Tl2O3) on tallium- ja oksidi-ionien muodostama epäorgaaninen ioniyhdiste. Sitä voidaan käyttää muiden talliumyhdisteiden ja erikoislasien valmistukseen. ==Ominaisuudet, valmistus ja käyttö== Huoneenlämpötilassa tallium(III)oksidi on tummanruskeaa kiteistä ainetta. Sen alkeiskoppi on heksagonaalinen. Yhdiste on veteen liukenematonta, mutta liukenee happoihin. Voimakkaasti kuumennettaessa tallium(III)oksidi hajoaa tallium(I)oksidiksi. Kuumentamalla vedyn tai hiilen kanssa syntyy metallista talliumia.Heinrich Micke & Hans Uwe Wolf: Thallium and Thallium Compounds, Ullmann's Encyclopedia of Industrial Chemistry, John Wiley & Sons, New York, 2000. Tallium(III)oksidia muodostuu hapettamalla talliumia. Tavallisemmin sitä kuitenkin valmistetaan hapettamalla tallium(I)suolojen liuoksia tai saostamalla tallium(III)kloridin tai -nitraatin liuoksista emäksellä. Yhdistettä käytetään muiden tallium(III)yhdisteiden ja erikoislasien ja keinotekoisten jalokivien valmistukseen. ==Lähteet== Luokka:Oksidit Luokka:Talliumyhdisteet
New Super Mario Bros. U Deluxe

New Super Mario Bros. U Deluxe on Nintendo EPD:n kehittämä ja Nintendon julkaisema Mario-sarjaan kuuluva tasohyppelypeli, joka julkaistiin tammikuussa 2019. Se on käytännössä New Super Mario Bros. U:n ja New Super Luigi U:n porttaus Nintendo Switchille, ja sisältää molemmat pelit samassa paketissa. Peli sisältää uudistuksia, kuten Toadette pelattavana hahmona. Toadette pystyy muuttumaan uuden powerupin, superkruunun avulla prinsessa Peachin kaksoisolennoksi eli Peachetteksi. Vihollisille immuuni Nabbit on myös Mario- seikkailussa mukana. Luokka:Mario-pelit Luokka:Tasohyppelyt Luokka:Nintendo Switch -pelit Luokka:Nintendon julkaisemat videopelit
BE-4

BE-4 eli Blue Engine 4 on Blue Originin valmistama rakettimoottori. Sen ensimmäinen lento oli Vulcan Centaurin ensilento 8. tammikuuta 2024. BE-4 on tyypiltään happirikas vaiheistetun polton rakettimoottori. BE-4:ää on tarkoitus käyttää Blue Originin New Glennissä ja United Launch Alliancen Vulcan Centaurissa. New Glennin ensimmäisessä vaiheessa on 7 BE-4 -moottoria. Vulcan Centaurin ensimmäisessä vaiheessa on kaksi BE-4 -moottoria. == ULA == ULA sai ensimmäisen parin lentokelpoisia BE-4 moottoreita BO:lta (BO:n tiedote 31.10.2022). Ensimmäinen BE-4:n ja Vulcanin lento tapahtui 8. tammikuuta 2024. == Aiheesta muualla == * BE-4 - Blue Origin Luokka:Rakettimoottorit Luokka:Blue Origin
Toiminnallinen somaattinen oireyhtymä

Toiminnallisella somaattisella oireyhtymällä tarkoitetaan potilaan tilaa, joka ei rajoitu pelkäksi fyysiseksi tai henkiseksi sairauden tilaksi, vaan siinä voi olla piirteitä molemmista. Toiminnallisiksi somaattisiksi oireyhtymiksi luetaan esimerkiksi fibromyalgia, krooninen väsymysoireyhtymä ja ärtyvän suolen oireyhtymä. Lancetin katsausartikkelissa (2015) todetaan, että toiminnallisten somaattisten oireyhtymien hoidossa ei-farmakologiset hoitokeinot, kuten liikunta ja psykoterapia, näyttävät olevan tehokkaampia kuin lääkkeet. Lisäksi potilas-lääkärisuhde on erityisen tärkeä hoidon onnistumisen kannalta. == Lähteet == Luokka:Oireyhtymät
Samuel Conway

Samuel Charles Conway (s. 4. kesäkuuta 1965 Bryn Mawr, Pennsylvania) on yhdysvaltalainen orgaanisen kemian tutkija, jolla on alaltaan tohtorintutkinto Dartmouth Collegesta ja kandidaatintutkinto Ursinus Collegesta. Hän on tunnettu myös toiminnastaan turri-alakulttuurissa. Sen yhteydessä hänet tunnetaan paremmin nimellä Uncle Kage eli Kage-setä. == Tieteellinen ura == Conway valmistui Ursinus Collegesta Pennsylvaniassa 1986. Hän väitteli tohtoriksi New Hampshiren osavaltiossa sijaitsevassa Dartmouth Collegessa vuonna 1991 aiheenaan yritys valmistaa indolyyni-nimistä aromaattista yhdistettä. Hän on julkaissut yksitoista tieteellistä artikkelia ja hänellä on kolme patenttia. Orgaanisen kemian ohella hänen alaansa ovat lääke-, maatalous- ja radiokemia. == Muu toiminta == Conway on Anthroconin, Yhdysvalloissa vuosittain pidettävän suuren turritapahtuman, puheenjohtaja. Sitä ennen hän oli ollut tapahtuman kunniavieras vuonna 1998. Hän harjoittaa tarinankerrontaa, on julkaissut useita turriaiheisia novelleja ja omistaa torakkaa esittävän turripuvun. Eräässä vaiheessa Conway työskenteli Punaisen ristin vapaaehtoisena, mutta lopetti, koska järjestö oli hänen mielestään liian korruptoitunut. == Lähteet == Luokka:Vuonna 1965 syntyneet Luokka:Elävät henkilöt Luokka:Yhdysvaltalaiset kemistit
Sveinbjörn Egilsson

Sveinbjörn Egilsson (1791–1852) oli islantilainen opettaja, kielentutkija ja runoilija. Sveinbjörn vaikutti pitkään opettajana ja rehtorina, ensin Bessastaðirissa ja sitten Reykjavikissa mutta harjoitti sen ohella monipuolista kirjailijatointa. Opiskellessaan Kööpenhaminassa hän osallistui Islannin kirjallisuudenseuran perustamiseen, ja myöhemmin hän oli Det kongelige nordiske oldskriftselskab -seuran perustajia. Näiden seurojen julkaisusarjat sisältävät Sveinbjörnin kirjoittamia merkittäviä islannin kieltä ja muinaisuutta valaisevia teoksia. Sveinbjörnin pääteos on arvostettu laaja islannin runokielen sanakirja Lexicon poeticum antiquae linguae septentrionalis. Sveinbjörn on kirjoittanut myös runoja ja kääntänyt antiikin kirjallisuutta. Tärkeimmät teokset tällä alalla ovat proosakäännökset Odysseiasta ja Iliadin ensimmäisestä osasta.Egilsson, Sveinbjörn, Tietosanakirja osa 2, palsta 531, Tietosanakirja Osakeyhtiö 1909 == Lähteet == == Aiheesta muualla == * Egilsson, Sveinbjörn, Nordisk familjebok, Uggleupplagan. 6. palsta 1447–1448 Luokka:Islantilaiset runoilijat Luokka:Islantilaiset kääntäjät Luokka:Vuonna 1791 syntyneet Luokka:Vuonna 1852 kuolleet
Bagdad (Florida)

Bagdad on väestönlaskennallinen asuinpaikka (CDP) Santa Rosan piirikunnassa, Floridan osavaltiossa Yhdysvalloissa. Sen väkiluku oli vuoden väestönlaskennassa 3 761\. Bagdadin asukkaista 69,9 prosenttia on valkoisia ja 12,4 prosenttia latinalaisamerikkalaisia. 96,6 prosenttia asukkaista on Yhdysvaltain kansalaisia. Väestön keski-ikä on 41,2 vuotta. == Lähteet == === Viitteet === Luokka:Floridan maantiede
Littleton (Colorado)

Littleton on kaupunki Arapahoen, Jeffersonin ja Douglasin piirikunnissa Coloradon osavaltiossa Yhdysvalloissa. Sen väkiluku oli vuoden väestönlaskennassa 41 737. Littleton on Arapahoen piirikunnan hallintokeskus. == Väestö == Kaupungin asukkaista 80,6 prosenttia on valkoisia, 12,4 prosenttia latinalaisamerikkalaisia ja 2,25 prosenttia afroamerikkalaisia. 96,2 prosenttia asukkaista on Yhdysvaltain kansalaisia. Kaupungin väestön keski-ikä on 42,2 vuotta. ==Kuvia kaupungista== Tiedosto:2450 Main St (Town Hall) 2015-06 801.jpg|Town Hall Arts Center. Tiedosto:Littleton Municipal Court 2015-06 865.jpg|Kunnallinen oikeustalo. Tiedosto:Littleton Post Office (Littleton, Colorado).JPG|Postitoimisto. ==Lähteet== ===Viitteet=== ==Aiheesta muualla== * Kaupungin kotisivut Luokka:Coloradon kaupungit
Augustus Montague Toplady

Augustus Montague Toplady (4. marraskuuta 1740, Farrnham, Surrey, Englanti - 11. elokuuta 1778, Lontoo) oli englantilainen pappi ja virsirunoilija == Elämänvaiheet ja työ == Toplady isä, joka oli majuri, kuoli pojan ollessa yhden vuoden ikäinen. Hän pääsi opiskelemaan Lontoon Westminster Schooliin ja Dublinin Trinity Collageen. Opiskeluaikanaan hän koki uskonnollisen kriisin. Hänet vihittiin anglikaanisen kirkon papiksi 1762, mutta myöhemmin hän siirtyi reformoidun seurakunnan papiksi. Yksi hänen pastoraateistaan oli ranskankielinen kalvinistien kappeli Leicester Fieldsissä, Lontoossa ja hänen tunnettiin siellä voimakkaana ja kiihkeänä evankelisena saarnaajana. Hänellä oli erilainen käsitys pyhityksestä kuin metodisteilla oli ja hän joutui kiistoihin metodismin perustajan John Wesleyn kanssa. Hänen terveytensä ei ollut vahva ja hän kuolikin työn tuomaan liikarasitukseen ja tuberkuloosiin 38-vuotiaana. Hän julkaisi useita kirjoja on kirjoittanut noin 130 laulua. Hänen laulujaan on ilmestyi kahtena kokoelmana Poems on Sacred Subjects 1775 ja Psalms and Hymns for Public and Private Worship, 1776. Tunnetuin hänen kirjoittamistaan lauluistaan on Cospel Magazine -julkaisussa 1775 julkaistu laulu "Rock of Ages, cleft for me". Virren koko teksti julkaistiin samassa lehdessä artikkelissa A remarkable calculation . Artikkelin aiheena oli Kristuksen sovitustyö. Ensin artikkelissa kuvataan suunnattoman suurta valtionvelkaa. Sitä verrataan ihmisen syntivelkaan, jota hän ei itse pysty koskaan maksamaan. Jumala siirtää koko syntivelan Pojalleen, Jeesukselle, joka sovittaa ne puolestamme. Tämän kuvauksen jälkeen seurasi virsi "Rock of ages, cleft for me, Let me hide”. == Virsi "Rock of Ages, cleft for me" suomenkielisissä laulu- ja virsikirjoissa == ;Ruotsin kirkon virsikirja *230 Kallio, kun halkesit (Suom. Karl L. Tolonen 1871, 1873, uud. suom. Anna-Maija Raittila 1997, Anna-Mari Kaskinen 2001) ;Seurakunta laulaa *242 Kallioni, Herrani, olet turvapaikkani (Suom. Joel Niininen säk 1,2 2001, Olavi Roihe 3. säk.1997) ;Hengellinen laulukirja * 85 Suojakallioni ain Sinä Jeesus olet. ;Pelastusarmeijan laulukirja * 124 Kallio, kun aukenit, jos mun suojaas kätkisit! ;Hengellisiä lauluja ja virsiä * 164 Kallio, jok' aukenit, Jos mun suojaas kätkisit! (Suom. K. L. Tolonen 1871, 1873) ;Siionin Kannel * 122 Kallioni, aukesit, / turvapaikan valmis (Suom. K. L. Tolonen 1871, uud. Anna- Mari Kaskinen) ;Siionin matkalaulut * 99 Kallioni, aukesit == Lähteet == Luokka:Vuonna 1740 syntyneet Luokka:Vuonna 1778 kuolleet Luokka:Englantilaiset virsirunoilijat Luokka:Englantilaiset henkilöt Luokka:Brittiläiset papit
Golden (Colorado)

Golden on kaupunki Coloradon osavaltiossa Yhdysvalloissa. Sen väkiluku oli vuoden väestönlaskennassa 18 867. Golden on Jeffersonin piirikunnan hallintokeskus. Golden oli Coloradon territorion pääkaupunki vuosina 1862–1867, jolloin se siirrettiin Denveriin. == Väestö == Kaupungin asukkaista 85,5 prosenttia on valkoisia ja 6,12 prosenttia latinalaisamerikkalaisia. 94,1 prosenttia asukkaista on Yhdysvaltain kansalaisia. Kaupungin väestön keski-ikä on 32 vuotta. ==Kuvia kaupungista== Tiedosto:Colorado School of Mines (5893297266).jpg|Colorado School of Mines. Tiedosto:Jefferson County Court house at the Jefferson County Government Center. (40345984461).jpg|Piirikunnan oikeustalo. Tiedosto:BNSF Moffat Tunnel Subdivision (16128745762).jpg|Junaraiteita Goldenissa. ==Lähteet== ===Viitteet=== ==Aiheesta muualla== * Kaupungin kotisivut Luokka:Coloradon kaupungit
Aztec (New Mexico)

Aztec on kaupunki New Mexicon osavaltiossa Yhdysvalloissa. Sen väkiluku oli vuoden 2019 arvion mukaan 6 369. Aztec on San Juanin piirikunnan hallintokeskus. == Väestö == Kaupungin asukkaista 64,9 prosenttia on valkoisia, 23,8 prosenttia latinalaisamerikkalaisia ja 7,78 prosenttia intiaaneja. 97,5 prosenttia asukkaista on Yhdysvaltain kansalaisia. Kaupungin väestön keski-ikä on 33,1 vuotta. ==Kuvia kaupungista== Tiedosto:Aztec Public Library New Mexico.jpg |Julkinen kirjasto. Tiedosto:Aztec New Mexico City Hall.jpg|Kaupungintalo. Tiedosto:Angel Peak Scenic Area 2010.jpg|Angel Peak Scenic Area Aztecin ulkopuolella. ==Lähteet== ==Aiheesta muualla== * Kaupungin kotisivut Luokka:New Mexicon kaupungit
Peräkunta

Peräkunta on Sastamalan Suodenniemen pohjoisosassa sijaitseva kylä. Idässä se rajoittuu Hämeenkyröön, pohjoisessa Ikaaliseen, lännessä Pyykoskenmaan kylään ja etelässä Sävin ja Lahdenperän kyliin. Peräkunnan ja Pyykoskenmaan yhteisessä pohjoisimmassa pisteessä KivipyykkivuorellaNimiarkisto: Kivipyykkivuori (Kotus, 1968). Kulmala, Leila. Kotimaisten kielten keskus. https://nimiarkisto.fi/wiki/Q8793142. Viitattu 19.3.2020. sijaitsee sekä Suodenniemen että Sastamalan pohjoisin rajamerkki. Peräkunnan raja Ikaalisiin ja Hämeenkyröön päin on osa vanhaa paikallisella vedenjakajalla kulkevaa vanhan Sastamalan ja Hämeenkyrön pitäjien välistä rajalinjaa. Suodenniemeltä Ikaalisiin kulkeva Kilvakkalantie (yhdystie 2594) kulkee Peräkunnan kylän läpi. Myös Suodenniemeltä Kankaanpäähän kulkeva Kankaanpääntie (yhdystie 13083) kulkee lyhyen matkan Peräkunnan lounaisosassa. Peräkunnasta on matkaa Ikaalisten keskustaan noin 25 km, Sastamalan keskustaan noin 50 kilometriä ja Tampereelle ja Poriin noin 75 kilometriä. == Peräkunnan historiaa == Peräkunnan alue oli pitkään vailla vakituista asutusta ollut erämaa-alue, jota Rautaveden rannoilla asuneet eränkävijät käyttivät nautinta-alueena. Kylän alueella on edelleen joitakin eränkäyntiin liittyviä paikannimiä, kuten Majavesi-nimisen järven nimi. Sen ajatellaan viittavan eränkävijöiden suojakseen tai tarvikkeiden säilyttämistä varten rakentamaan majaan. Historiallisena aikana Peräkunnan kylän alue kuului laajaan Märkätaipaleen kylään ja se lienee ollut osa Sävijärven rannalla sijaitsevan Isosävin talon keskiaikaista erävaltausta. Vakinainen asutus Peräkuntaan levisi kruunun asutustoiminnan myötä 1700- ja 1800-luvuilla. Suomen sodan aikana Peräkunnan pohjoispuolella Ikaalisissa tapahtui ns. Koirikuononahteen rahakuljetusryöstö, jossa alueen asukkaista muodostunut miesjoukko ryösti venäläisen palkkarahoja kuljettaneen kuriirin. Seuranneet kostotoimet ulottuivat myös Peräkuntaan, jossa venäläiset yrittivät polttaa Mustajärven talon. Yritys ei onnistunut, koska asukkaiden onnistui sammuttaa alkamassa ollut palo. Kun Märkätaipale 1800-luvun puolivälin jälkeen jaettiin pienemmiksi kyliksi, muodostettiin Peräkunnan kylä seuraavista Märkätaipaleen taloista: Ylikalhunmaa (vanha RNo 8, uusi RNo 5), Isomustajärvi (vanha RNo 9, uusi RNo 4), Vähämustajärvi (vanha RNo 10, uusi RNo 3), Alakalhunmaa (vanha RNo 12, uusi RNo 6), Kalliokoski (vanha RNo 17, uusi RNo 2) ja Korkiakoski (vanha RNo 18, uusi RNo 1). == Peräkunta tänään == Peräkunnan asukasluku on vähitellen pienentynyt muun harvaanasutun maaseudun tavoin. Alueella harjoitetaan kuitenkin edelleen maa- ja karjataloutta. Myös kesäasutusta on jonkin verran, etenkin kylän alueella sijaitsevan Majaveden rannoilla. == Lähteet == == Aiheesta muualla == Peräkuntaa koskevia aineistoja Suodenniemen Topoteekissa Luokka: Suodenniemen kylät
Younan Nowzaradan

Younan Nowzaradan (, s. 11. lokakuuta 1944 Teheran, Iranin keisarikunta) on iranilaissyntyinen yhdysvaltalainen kirurgi, TV-persoona ja kirjailija. Hän on erikoistunut lihavuusleikkauksiin. Nowzaradan on tullut tutuksi tositelevisio- ohjelmasta Hengenvaarallisesti lihava, jossa ylipainoiset ihmiset haluavat laihduttaa. Monet yrittävät päästä Nowzaradanin leikattavaksi lihavuusleikkaukseen. Ohjelmassa hänet tunnetaan paremmin nimellä Dr. Now. Etnisyydeltään Nowzaradan on assyrialainen.Meet Dr. Nowzaradan, the Man Behind All of the ‘My 600-lb Life’ Success Stories Hän valmistui lääkäriksi Teheranin yliopistosta vuonna 1970. Nowzaradan on kirjoittanut kaksi kirjaa: Last Chance to Live ja The Scale Does Not Lie, People Do. == Lähteet == Luokka:Yhdysvaltalaiset julkisuuden henkilöt Luokka:Yhdysvaltalaiset kirurgit Luokka:Vuonna 1944 syntyneet Luokka:Elävät henkilöt
Sarvielaska

Sarvielaska (Chirolophis ascanii) on elaskoiden (Stichaeidae) heimoon kuuluva lauhkeissa merivesissä elävä kalalaji. Sarvielaskan tavanomainen ruumiin pituus on 17,5 senttimetrin luokkaa. Maksimissaan laji voi kasvaa 25 senttimetrin mittaiseksi, vaikkakin naarailla maksimipituuden on havaittu olevan vain 18 senttimetriä. Sen ruumis on pitkänomainen ja sivusuunnassa litteä. Väritykseltään sarvielaska on melko vaalea, ja siinä on myös suuria punaisia laikkuja kahdessa jonossa kummassakin kyljessä. Sillä on päänsä päällä ja niskassaan huomiota herättävät hapsuiset ja pensasmaiset lisäkkeet. Selkäevän ensimmäisissä ruodot ovat liuskaisia. Koirailla nämä ulokkeet ja liuskaiset ruodot ovat naaraiden vastaavia isompia. Silmien ympärillä on tumma rengas, joka ulottuu alapuolella suupieleen asti. Sarvielaskaa tavataan Atlantin valtameren pohjoisosassa alueella Britteinsaarilta Färsaarille, Islantiin ja Barentsinmerelle asti. Sitä esiintyy myös koko Norjan rannikolla. Atlantin valtameren länsiosassa se esiintyy Labradorin niemimaalla. Sen elinympäristö ovat kallio- ja kivipohjaiset levää kasvavat merialueet 10–20 metrin syvyydessä vedenpinnasta. Sarvielaska käy säännöllisesti myös 200 metrin syvyydessä asti. Sarvielaskan ravintoa ovat pienet äyriäiset, simpukat ja madot. Pohjanmeressä sen kutu tapahtuu loka-joulukuussa. Muualla se voi tapahtua eri aikoihin. Noin 2,5 millimetrin kokoiset munat laskeutuvat kovalle pohjalle yhtenäiseksi kerrokseksi. Poikaset kuoriutuvat 5–6 viikon kuluttua kymmenen millimetrin mittaisina. == Lähteet == Luokka:Kivinilkkakalat
Woodland Park (Colorado)

Woodland Park on kaupunki Coloradon osavaltiossa Yhdysvalloissa. Sen väkiluku oli vuoden väestönlaskennassa 7 200. Woodland Park on väkiluvultaan Tellerin piirikunnan suurin asutuskeskus. == Väestö == Kaupungin asukkaista 91 prosenttia on valkoisia ja 6,07 prosenttia latinalaisamerikkalaisia. 99,4 prosenttia asukkaista on Yhdysvaltain kansalaisia. Kaupungin väestön keski-ikä on 44 vuotta. ==Kuvia kaupungista== Tiedosto:WPDowntown.jpeg|Woodland Parkin keskustaa. Tiedosto:Woodland Park High School.JPG|Woodland Park High School. Tiedosto:WPLibrary3.jpeg|Woodland Parkin kirjasto. ==Lähteet== ===Viitteet=== ==Aiheesta muualla== * Kaupungin kotisivut Luokka:Coloradon kaupungit
Thief Simulator

Thief Simulator on avoimen maailman videopeli, jonka on kehittänyt kehittänyt puolalainen pelistudio Noble Muffins. Se julkaistiin Microsoft Windowsille Steamin kautta 9. marraskuuta 2018. == Taustatarina == Pelaajan hahmo joutuu mafioso Vinnien pakottamana tekemään rikoksia. Pelin alkuperäisen tarinan lopussa Vinnie yrittää tappaa pelaajan, mutta pelaaja selviää. Myöhemmässä päivityksessä pelaaja matkustaa kolmelle erilliselle alueelle saadakseen tarpeeksi esineitä pommin valmistamista varten, jonka jälkeen pelaaja räjäyttää pommilla Vinnien ja hänen kartanonsa. Lopputekstien jälkeen ruudun ulkopuolinen hahmo nostaa Vinnien sorkkaraudan, mikä ilmaisee, että hän selvisi räjähdyksestä. == Vastaanotto == Thief Simulator sai suotuisat arvostelut ja pääsi Steamin myydyimpien pelien kärkeen avausviikonloppuna. == Lähteet == == Aiheesta muualla == * Thief Simulator Steamissä Luokka:Simulaatiopelit Luokka:PlayStation 4 -pelit Luokka:Xbox One -pelit Luokka:Nintendo Switch -pelit Luokka:Windows-pelit Luokka:Hiiviskelypelit Luokka:Vuoden 2018 videopelit
Jeppe Niilonpoika

Jeppe Niilonpoika () on Ludvig Holbergin kirjoittama kansankomedia vuodelta 1722. Päähenkilönä on viinaanmenevä talonpoika Jeppe, joka asuu vaimoineen fiktiivisessä Bjergetin kylässä. == Synopsis == Jepen elämä on kaikin puolin hankalaa ja hän yrittää hukuttaa ongelmansa viinaan. Turhaan. Eräänä päivänä paikallinen paroni seurueineen löytää hänet ympäripäissään ja päättää pilailla hänen kustannuksellaan. Jeppe viedään palatsiin ja puetaan paroniksi. Kun Jeppe herää humalastaan paronin sängyssä, hän todella alkaa vetää paronin roolia ja juopuu vallastaan. Hänestä tulee sietämätön despootti. Oikea paroni saa tarpeekseen ja Jeppe pudotetaan maanpinnalle. Jeppe Niilonpojan suomenkielisestä versiosta on jäänyt elämään kysymys "Miksi Jeppe juo?". == Tulkitsijoita == Jepen ovat näytelleet muun muassa Hauk Aabel, Toralv Maurstad ja Helge Jordal. Suomenkielisissä esityksessä roolia ovat esittäneet muun muassa Oskari Vilho, Adolf Lindfors, Uuno Montonen ja Esko Hukkanen. Nillan on näytellyt muun muassa Mimmi Lähteenoja ja paronin Evert Suonio. == Lähteet == == Aiheesta muualla == *Yle: Jeppe Niilonpoika ensi-illassa (13.9.2019) *YouTube: Jeppe Niilonpoika: Teaser (Tampereen Työväen Teatteri) Luokka:Tanskalaiset näytelmät
Jiujiangjoki

Jiujiangjoki (九江河) on joki Kiinassa Funingin kaupunkipiirissä, mikä sijaitsee Qinhuangdaon prefektuuritason kaupungissa. Jiujiangjoki on yhteensä 32 kilometriä pitkä. == Lähteet == Luokka:Kiinan joet
Mabel

Mabel Alabama-Pearl McVey (s. 20. helmikuuta 1996 Málaga, Espanja)Mabel McVey Pop SingerViitattu 20.7.2024 on brittiläinen laulaja-lauluntekijä. Mabelin elokuussa 2019 julkaistu debyyttialbumi High Expectations nousi Britanniassa latauslistan sijalle kolme.Listen To Mabel’s Tender, Truth-Telling Debut Single, “Know Me Better”Viitattu 20.7.2024 Siltä ilmestyivät kansainvälinen läpimurtokappale ”Don’t Call Me Up” sekä ”Mad Love”. Mabelin äiti on ruotsalainen laulaja Neneh Cherry ja isä englantilainen levytuottaja Cameron McVey. Mabelilla on sekä Ruotsin, Britannian että Espanjan kansalaisuus.Mabel McVey: another bite of the CherryViitattu 20.7.2024 == Diskografia == === Albumit === * "High Expectations" (2019) * "About Last Night..." (2022) === Mixtapet === * "Ivy to Roses" (2017) ===EP-Levyt=== * "Bedroom" (2017) * "Stripped Session" (2019) * "Love Lockdown" (2020) * "Mabel & Chill" (2020) * "Let's Move" (2020) * "Magic" (2021) * "Christmas" (2021) === Singlet === ====Pääartistina==== * ”Know Me Better” (2015) * ”My Boy My Town” (2015) * ”Finders Keepers” (mukana Kojo Funds, 2017) * ”Bedroom” (2017) * ”Begging” (2017) * ”My Lover” (Not3sin kanssa, 2017) * ”Fine Line” (mukana Not3s, 2018) * ”Cigarette” (Rayen ja Stefflon Donin kanssa, 2018) * ”One Shot” (2018) * ”Don’t Call Me Up” (2019) * ”Mad Love” (2019) * ”God Is a Dancer” (Tiëston kanssa, 2019) * ”Loneliest Time of Year” (2019) * ”Boyfriend” (2020) * ”West Ten” (AJ Traceyn kanssa, 2020) * ”Tick Tock” (Clean Banditin kanssa, mukana 24kGoldn, 2020) * "Let Them Know" (2021) * "Take It Home" (2021) * "Time After Time" (2021) * "Good Luck" (Jax Jonesin ja Galantiksen kanssa, 2022) * "Overthinking" (24kGoldnin kanssa, 2022) * "Zero" (Black Sherifin kanssa, 2024) * "Look At My Body, Pt. II" (mukana Shygirl, 2024) * "Female Intuition" (2024) * "Stupid Dumb" (mukana Ty Dolla $ign, 2024) * "All Over You" (mukana King Promise, 2025) ====Vierailevana artistina==== * "I Feel Your Pain" (SBTRKT mukana DRAM ja Mabel, 2016) * "Plug Walk" (Rich The Kid mukana Mabel, 2018) * "Ring Ring" (Jax Jones mukana Mabel ja Rich The Kid, 2018) * "I Wish" (Joel Corry mukana Mabel, 2021) * "Deal Or No Deal" (A1 x J1 mukana Mabel, 2022) ====Promo-singlet==== * "Bad Behaviour" (2019) * "OK (Anxiety Anthem)" (2019) * "Let Love Go" (mukana Lil Tecca, 2022) * "Crying on the Dance Floor" (2022) * "Vitamins" (2024) * "Look At My Body, Pt. I" (2024) * "Chat" (2024) ==Lähteet== Luokka:Englantilaiset laulajat Luokka:Vuonna 1996 syntyneet Luokka:Elävät henkilöt
Linkullasjön

Linkullasjön on noin 60 hehtaarin laajuinen saareton järvi Inkoon luoteisosassa läntisellä Uudellamaalla. Linkullasjönin länsipuolella sijaitsee Högbensjön, etelässä ovat Bruksträsket ja Marsjön. Linkullasjön on erittäin rehevä ja runsasravinteinen. Sen tila on arvioitu tyydyttäväksi. Järven ympäristössä on peltoja, joista osa ulottuu rantaan asti. Linkullasjönin vedet lasket järven itäosasta alkavaa Piggbäckeniä pitkin Inkoonjokeen ja edelleen Suomenlahteen. == Lähteet == Luokka:Inkoon järvet
Mąchocice Kapitulne

Mąchocice Kapitulne on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 10 kilometrin päässä Świętokrzyskien voivodikunnan pääkaupungista Kielcestä ja kolmen kilometrin päässä Masłówin kunnan hallintokeskuksesta Masłówista. Mąchocice Kapitulnessa asui vuoden 2011 väestönlaskennan mukaan 1 324 asukasta. == Lähteet == Luokka:Świętokrzyskien voivodikunnan kylät
Barcza

Barcza on kylä Masłówin kunnassa Kielcen piirikunnassa Świętokrzyskien voivodikunnassa Puolassa. Kylä sijaitsee noin 13 kilometrin päässä Świętokrzyskien voivodikunnan pääkaupungista Kielcestä ja viiden kilometrin päässä Masłówin kunnan hallintokeskuksesta Masłówista. Barczassa asui vuoden 2011 väestönlaskennan mukaan 335 henkilöä. == Lähteet == Luokka:Świętokrzyskien voivodikunnan kylät
Bjuseträsk

Bjuseträsk on noin 33 hehtaarin laajuinen metsäjärvi Inkoon länsiosassa läntisellä Uudellamaalla. Se laskee länsipuolella sijaitsevaan Bruksträsketiin. Bjuseträskin itäinen naapurijärvi on Marsjön. Lähijärviensä tapaan myös Bjuseträsk on rannoiltaan polveileva. Järven länsiosassa on Bjuseholmin saari. Bjuseträskin happitilanne on arvioitu melko hyväksi. == Lähteet == Luokka:Inkoon järvet Luokka:Bruksträsketin vesistö
Dolina Marczakowa

Dolina Marczakowa on kylä Masłówin kunnassa Kielcen piirikunnassa, Świętokrzyskien voivodikunnassa Puolassa. Kylä sijaitsee noin 10 kilometrin päässä Świętokrzyskien voivodikunnan pääkaupungista Kielcestä ja 3 kilometrin päässä Masłówin kunnan hallintokeskuksesta Masłówista. Luokka:Świętokrzyskien voivodikunnan kylät
Funing

Funing () on kaupunkipiiri Qinhuangdaon prefektuuritason kaupungissa, joka on Hebein maakunnassa Kiinassa. Kaupunkipiirin hallinnossa on kaksi alipiiriä, viisi suurkuntaa ja kaksi maalaiskuntaa. Alipiirit: * Licheng (骊城街道) ja Nandaihe (南戴河街道) Suurkunnat: * Funing (抚宁镇), Liushouying (留守营镇), Yuguan (榆关镇), Taiying (台营镇) ja Daxinzhai (大新寨镇) Maalaiskunnat: * Chapeng (茶棚乡), Shenhe (深河乡) Luokka:Qinhuangdao Luokka:Kiinan piirikuntatason alueet
Journal.fi

Journal.fi on tiedelehtien toimittamiseen ja julkaisemiseen tarkoitettu palvelu, jota ylläpitää Tieteellisten seurain valtuuskunta. Sivustolla on tällä hetkellä avoimesti saatavilla noin 130 suomalaista tieteellistä lehteä ja vuosikirjaa. Journal.fi on suunniteltu vastaamaan kirjoittajien, lukijoiden, julkaisijoiden ja rahoittajien tarpeita nykyaikaisessa verkkojulkaisemisessa. Palvelu käyttää Open Journal Systems 3.2 -ohjelmistoa. ==Lähteet== Luokka:Suomalaiset tiedelehdet Luokka:Suomalaiset verkkolehdet
Einar Skálaglamm

Einar Skálaglamm (900-luvun jälkipuoli) oli islantilainen runoilija, Helgen poika. Hän oleskeli Haakon jaarlin hovissa ja hukkui matkalla Islantiin. Hän on Haakonin kunniaksi sepittänyt kuuluisan "Vellekla" ('kullanpuute') -nimisen runon, joka on huomattava sekä esteettisessä että historiallisessa suhteessa.Einar Skálaglamm, Tietosanakirja osa 2, palsta 573, Tietosanakirja Osakeyhtiö 1909 == Lähteet == Luokka:Islantilaiset runoilijat Luokka:900-luku